Mélység és magasság – Élet trend

Óra elején imádkozd el az Úr imáját a betegekért, szenvedőkért!

 Nagyhét és Szent három nap eseményei

* Virágvasárnap ( egy héttel húsvét előtt)

Jézus jeruzsálemi bevonulására emlékezünk ezen a vasárnapon. Barkaszentelés van a szentmise előtt, és a jeruzsálemi néphez hasonlóan énekszóval vonulunk be a templomba. Ezen a szentmisén az evangélium helyén Jézus szenvedéstörténetét (passió) olvassuk fel Máté, Márk vagy Lukács evangéliumából.

* **Nagycsütörtök** ( Olvasd el a tk. 82-83-84.o nagycsütörtök c. részt, majd írd le a vázlatot a füzetedbe!
	+ **Olajszentelési mise**
	+ **Az utolsó vacsora emlékmiséje- liturgia:**

 **. A harangok elnémulnak- Dicsőség … után nincs harang, csengő helyette kereplő**

* + - **Lábmosás szertartása**
		- **Az Eucharisztia**
		- **A papság**
		- **oltárfosztás**
	+ **Jézus az Olajfák hegyén- virrasztással emlékezünk rá.**

Nagypéntek: Jézus kereszthalálának napja Olvasd el a Tk.84.o Nagypéntek c. részt, ismételd át a keresztút állomásait- itt találod:

**Keresztút**

1. Jézust halálra ítélik;

2. vállára veszi a keresztet;

3. először esik el a kereszt súlya alatt;

4. Anyjával találkozik a keresztúton;

5. Cirenei Simon segíti vinni a keresztet;

6. egy asszony (Veronika) megtörli kendőjével Jézus arcát;

7. Jézus másodszor esik el a kereszt súlya alatt;

8. beszél a síró asszonyokhoz;

9. harmadszor esik el a kereszt súlya alatt;

10. megfosztják ruhájától;

11. keresztre szegezik;

12. meghal a kereszten;

13. leveszik a keresztről és Anyja ölébe helyezik;

14. eltemetik

Másold le a vázalatot nagypéntek liturgiájáról! ( itt:

* **Nagypéntek**
	+ **Nincs mise, csak Igeliturgia**
	+ **Passió felolvasása, éneklése**
	+ **Kereszthódolat**
	+ **Áldoztatás**
* **Szentsír**

Olvasd el a tk. 84-85. oldalt a nagyszombat- húsvét vigiliája részt, majd másold le a vázlatot!

* **Nagyszombat**
	+ **Nincs mise**
	+ **Vigília szertartás**
		- **1. tűzszentelés, a húsvéti fény megáldása,**
		- **2. húsvéti örömének - Exultet**
		- **3. ószövetségi olvasmányok,**
		- **4. a szentmise kezdete (Glória – ekkor szólalnak meg újra a harangok, evangélium a föltámadásról),**
		- **5. keresztvíz-szentelés és keresztségi szertartás,**
		- **6. a szentmise folytatása,**
		- **7. föltámadási körmenet (ezt sok helyütt húsvétvasárnap tartják).**

Olvasd el a tk. 86.o. összefoglalást.

Oldd meg a tk. 86.o bal oldali hasábban lévő feladatot: Karikázd be a helyes választ!

A vázlatot és a tankönyv leckéjét, kérlek, tanuld meg!

* Óra végén imádkozzál családokért, szenvedőkért: Most segíts meg Mária,
Ó irgalmas Szűzanya!
Keservét a búnak, bajnak,
eloszlatni van hatalmad.
Hol már ember nem segíthet,
a te erőd nem törik meg.
Hő imáit gyermekidnek,
nem te soha nem veted meg.
Hol a szükség kínja nagy,
mutasd meg, hogy anya vagy!
Most segíts meg Mária!
Ó irgalmas Szűzanya!
* Amen

**A vázlatot (vastag betűvel írt rész a küldött anyagban) és a tk 86.o. feladatot fotózd le és küldd el nekem emailben v. facebookon!**